CELEX: 62017CA0712
Language: hr
Date: 2019-05-08 00:00:00
Title: predmet C-712/17: Presuda Suda (prvo vijeće) od 8. svibnja 2019. (zahtjev za prethodnu odluku koji je uputio Commissione Tributaria Regionale di Lombardia — Italija) — EN.SA. Srl protiv Agenzia delle Entrate — Direzione Regionale Lombardia Ufficio Contenzioso (Zahtjev za prethodnu odluku — Porez na dodanu vrijednost (PDV) — Fiktivne transakcije — Nemogućnost odbitka poreza — Obveza izdavatelja računa da plati PDV koji je tamo naveden — Novčana kazna koja je jednaka iznosu neopravdano odbijenog PDV-a — Usklađenost s načelima neutralnosti PDV-a i proporcionalnosti)

8.7.2019   
            
            
               HR
            
            
               Službeni list Europske unije
            
            
               C 230/10
            
         
      Presuda Suda (prvo vijeće) od 8. svibnja 2019. (zahtjev za prethodnu odluku koji je uputio Commissione Tributaria Regionale di Lombardia — Italija) — EN.SA. Srl protiv Agenzia delle Entrate — Direzione Regionale Lombardia Ufficio Contenzioso
      (predmet C-712/17) (1)
      
      (Zahtjev za prethodnu odluku - Porez na dodanu vrijednost (PDV) - Fiktivne transakcije - Nemogućnost odbitka poreza - Obveza izdavatelja računa da plati PDV koji je tamo naveden - Novčana kazna koja je jednaka iznosu neopravdano odbijenog PDV-a - Usklađenost s načelima neutralnosti PDV-a i proporcionalnosti)
      (2019/C 230/11)
      Jezik postupka: talijanski
      
         Sud koji je uputio zahtjev
      
      Commissione Tributaria Regionale di Lombardia
      
         Stranke glavnog postupka
      
      
         Tužitelj: EN.SA. Srl
      
         Tuženik: Agenzia delle Entrate — Direzione Regionale Lombardia Ufficio Contenzioso
      
         Izreka
      
      
                  1.
               
               
                  U situaciji poput one u glavnom postupku, u kojoj fiktivnim prodajama električne energije koje se obavljaju kružno između istih operatera i za iste iznose nisu nastali gubici poreznih prihoda, Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost u vezi s načelima neutralnosti i proporcionalnosti treba tumačiti na način da joj se ne protivi nacionalni propis kojim se isključuje odbitak poreza na dodanu vrijednost (PDV) za fiktivne transakcije, pri čemu se osobe koje iskazuju PDV na računu obvezuje da plate taj porez, uključujući onaj za fiktivnu transakciju, pod uvjetom da se nacionalnim pravom dopušta ispravljanje tog poreznog duga koji proizlazi iz te obveze ako je izdavatelj navedenog računa, koji nije bio u dobroj vjeri, na vrijeme u cijelosti uklonio rizik gubitka poreznih prihoda, a što je na nacionalnom sudu da provjeri.
               
            
                  2.
               
               
                  Načela proporcionalnosti i neutralnosti poreza na dodanu vrijednost (PDV) treba tumačiti na način da im se u situaciji poput one u glavnom postupku protivi nacionalno pravno pravilo na temelju kojeg se nezakoniti odbitak PDV-a kažnjava novčanom kaznom koja je jednaka iznosu izvršenog odbitka.
               
            
         (1)  SL C 112, 26. 3. 2018.